title: Komisijas Īstenošanas regula (ES) Nr. 372/2011 ( 2011. gada 15. aprīlis ), ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2011./2012. tirdzniecības gada beigām

text:
               16.4.2011

               LV

               Eiropas Savienības Oficiālais Vēstnesis

               L 102/8

         KOMISIJAS ĪSTENOŠANAS REGULA (ES) Nr. 372/2011
   (2011. gada 15. aprīlis),
   ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2011./2012. tirdzniecības gada beigām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 61. panta pirmās daļas d) punktu saistībā ar 4. pantu,
   tā kā:

               (1)

               Saskaņā ar Regulas (EK) Nr. 1234/2007 61. panta pirmās daļas d) punktu saražoto cukura vai izoglikozes daudzumu, kas pārsniedz minētās regulas 56. pantā norādīto kvotu, var eksportēt tikai tad, ja ir ievērots noteiktais kvantitatīvais ierobežojums.

               (2)

               Ar Komisijas Regulu (EK) Nr. 951/2006 (2) ir noteikti sīki izstrādāti noteikumi ārpuskvotas eksportam, jo īpaši attiecībā uz eksporta licenču izdošanu. Tomēr kvantitatīvais ierobežojums ir jānosaka katram tirdzniecības gadam, ņemot vērā varbūtējās iespējas eksporta tirgos.

               (3)

               Dažiem ES ražotājiem cukura un izoglikozes eksports no Savienības veido būtisku saimnieciskās darbības daļu, un viņi ir izveidojuši tradicionālus tirgus ārpus Savienības. Cukura un izoglikozes eksports uz šiem tirgiem varētu būt ekonomiski izdevīgs arī bez eksporta kompensāciju piešķiršanas. Tāpēc jānosaka kvantitatīvais ierobežojums ārpuskvotas cukura un izoglikozes eksportam, lai attiecīgie ES ražotāji varētu turpināt piegādes tradicionālajos tirgos.

               (4)

               Attiecībā uz 2011./2012. tirdzniecības gadu ir aplēsts, ka tirgus pieprasījumam atbilstu ārpuskvotas cukura eksporta kvantitatīvais ierobežojums sākotnēji 650 000 tonnu apmērā, izsakot baltā cukura ekvivalentā, un ārpuskvotas izoglikozes eksporta kvantitatīvais ierobežojums 50 000 tonnu apmērā, izsakot sausnas ekvivalentā.

               (5)

               Cukura cenas pasaules tirgū pastāvīgi ir bijušas augstas kopš 2010. gada oktobra, un pasaules tirgus cenu prognozes, pamatojoties uz cukura cenām Londonas un Ņujorkas biržas nākotnes darījumiem, norāda, ka pasaules tirgū augsta cena saglabāsies visu 2011. gadu un turpmāk. Tādēļ ir grūti veikt drošas aplēses par apjomiem, ko galu galā ievedīs Eiropas Savienībā. Pieredze, kas gūta 2010./2011. tirdzniecības gadā, norāda uz to, ka noteikts daudzums ārpuskvotas cukura bija jāizlaiž iekšējā tirgū, lai nodrošinātu pietiekamu piegādi Savienības tirgū. Tādēļ ir atbilstīgi noteikt, ka ārpuskvotas eksportu ir iespējams veikt no 2012. gada 1. janvāra, kad būs pieejama precīzāka informācija par faktisko piegādes situāciju Eiropas Savienībā.

               (6)

               Cukura eksportam no Savienības uz atsevišķiem tuviem galamērķiem un trešām valstīm, kurās ES produktiem piemēro preferenciālu importa režīmu, pašlaik ir īpaši labvēlīgi konkurences apstākļi. Tā kā nav piemērota regulējuma savstarpējai sadarbībai cīņā pret pārkāpumiem, tad, lai samazinātu krāpšanas risku un novērstu ļaunprātības, kas izpaužas kā ārpuskvotas cukura reimports vai atkārtota laišana Savienības tirgū, no pieļaujamo galamērķu saraksta jāizslēdz atsevišķi tuvi galamērķi.

               (7)

               Tā kā attiecībā uz izoglikozi krāpšanas risks produkta īpatnību dēļ ir zemāks, nav vajadzības ierobežot pieļaujamo galamērķu sarakstu ārpuskvotas izoglikozes eksportam.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Ārpuskvotas cukura eksporta kvantitatīvā ierobežojuma noteikšana
   1.   Ārpuskvotas baltajam cukuram, kuru eksportē bez kompensācijas un kas atbilst KN kodam 1701 99, 2011./2012. tirdzniecības gadam laika posmā no 2011. gada 1. oktobra līdz 2012. gada 30. septembrim kvantitatīvais ierobežojums, kas minēts Regulas (EK) Nr. 1234/2007 61. panta pirmās daļas d) punktā, ir 650 000 tonnu.
   2.   Ievērojot 1. punktā noteikto kvantitatīvo ierobežojumu, eksportu atļauj uz visiem galamērķiem, izņemot šādus:

               a)

               trešās valstis: Andora, Lihtenšteina, Svētais Krēsls (Vatikāna Pilsētvalsts), Sanmarīno, Horvātija, Bosnija un Hercegovina, Serbija (3), Melnkalne, Albānija un Bijusī Dienvidslāvijas Republika Maķedonija;

               b)

               Savienības muitas teritorijā neiekļautās dalībvalstu teritorijas–Fēru salas, Grenlande, Helgolande, Seūta, Melilja, Livinjo un Campione d'Italia pašvaldības un Kipras Republikas apgabali, kurus Kipras Republikas valdība faktiski nepārvalda;

               c)

               Savienības muitas teritorijā neiekļautās Eiropas teritorijas, kuru ārējās attiecības ir dalībvalsts kompetencē, – Gibraltārs.

         2. pants
   Ārpuskvotas izoglikozes eksporta kvantitatīvā ierobežojuma noteikšana
   1.   Ārpuskvotas izoglikozei, ko eksportē bez kompensācijas un kas atbilst KN kodiem 1702 40 10, 1702 60 10 un 1702 90 30, Regulas (EK) Nr. 1234/2007 61. panta pirmās daļas d) punktā minētais kvantitatīvais ierobežojums 2011./2012. tirdzniecības gadam laika posmā no 2011. gada 1. oktobra līdz 2012. gada 30. septembrim ir 50 000 tonnu sausnas.
   2.   Šā panta 1. punktā minēto produktu eksportu atļauj tikai tad, ja ir ievēroti Regulas (EK) Nr. 951/2006 4. panta nosacījumi.
   3. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   Tā ir spēkā līdz 2012. gada 30. septembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  Kā arī Kosova saskaņā ar ANO Drošības padomes 1999. gada 10. jūnija Rezolūciju Nr. 1244.


title: Komisijas Īstenošanas regula (ES) Nr. 165/2013 ( 2013. gada 22. februāris ), ar ko iepriekš nosaka atbalsta summu sviesta privātai uzglabāšanai 2013. gadā

text:
               23.2.2013

               LV

               Eiropas Savienības Oficiālais Vēstnesis

               L 51/11

      KOMISIJAS ĪSTENOŠANAS REGULA (ES) Nr. 165/2013
   (2013. gada 22. februāris),
   ar ko iepriekš nosaka atbalsta summu sviesta privātai uzglabāšanai 2013. gadā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta a) un d) punktu saistībā ar tās 4. pantu,
   tā kā:

               (1)

               Regulas (EK) Nr. 1234/2007 28. pantā paredzēts piešķirt atbalstu sviesta privātai uzglabāšanai.

               (2)

               Sviesta cenas un krājumu tendences liecina par tirgus nelīdzsvarotību, kuru var novērst vai samazināt ar sezonālu uzglabāšanu. Ņemot vērā pašreizējo stāvokli tirgū, ir lietderīgi no 2013. gada 1. marta piešķirt atbalstu par sviesta privātu uzglabāšanu.

               (3)

               Ar Komisijas 2008. gada 20. augusta Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (2), izstrādāti kopīgi noteikumi privātās uzglabāšanas atbalsta shēmas īstenošanai.

               (4)

               Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem.

               (5)

               Saskaņā ar Regulas (EK) Nr. 1234/2007 29. pantu atbalstu nosaka, ņemot vērā uzglabāšanas izmaksas un svaiga sviesta un krājumos esošā sviesta iespējamās cenu tendences.

               (6)

               Ir lietderīgi noteikt atbalstu par izmaksām, kas radušās, attiecīgos produktus ievedot noliktavā un izvedot no tās, un par dienas izmaksām uzglabāšanai saldētavā, kā arī par uzglabāšanas finansiālajām izmaksām.

               (7)

               Lai atvieglotu šā pasākuma īstenošanu, ņemot vērā dalībvalstu pašreizējo praksi, atbalsts attiecināms tikai uz produktiem, kuri ir pilnībā novietoti uzglabāšanā. Tāpēc būtu jāparedz atkāpe no Regulas (EK) Nr. 826/2008 7. panta 3. punkta.

               (8)

               Ja vajadzīgā sīkā informācija par uzglabāšanu jau iekļauta atbalsta pieteikumā, administratīvās efektivitātes un vienkāršošanas labad ir lietderīgi atcelt prasību, ka šī informācija jāpaziņo pēc līguma noslēgšanas, kā paredzēts Regulas (EK) Nr. 826/2008 20. panta pirmās daļas a) punktā.

               (9)

               Vienkāršošanas un loģistikas efektivitātes labad dalībvalstīm var atļaut atcelt prasību par līguma numura norādīšanu uz katras uzglabāšanā novietotas vienības, ja līguma numurs ir ierakstīts noliktavas reģistrā.

               (10)

               Ievērojot īpašo stāvokli sviesta uzglabāšanā, administratīvās efektivitātes un vienkāršošanas labad Regulas (EK) Nr. 826/2008 36. panta 6. punktā noteiktās pārbaudes būtu jāveic vismaz attiecībā uz pusi no līgumiem. Tādēļ būtu jāparedz atkāpe no minētā panta.

               (11)

               Komisijas 2009. gada 31. augusta Regulā (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (3), izklāstīti vienoti noteikumi par to, kā dalībvalstu kompetentās iestādes paziņo Komisijai informāciju un ziņo par dokumentiem. Šajos noteikumos ietverts dalībvalstu pienākums izmantot informācijas sistēmas, kuras Komisija nodevusi to rīcībā, un to iestāžu un privātpersonu piekļuves tiesību validēšana, kam atļauts sūtīt paziņojumus. Turklāt, lai garantētu dokumentu autentiskumu, neskartību un salasāmību ilgākā laikā, minētajā regulā noteikti kopīgi principi, kas attiecas uz informācijas sistēmām. Tajā paredzēta arī personas datu aizsardzība.

               (12)

               Atbilstīgi Regulai (EK) Nr. 792/2009 pienākums izmantot informācijas sistēmas saskaņā ar minēto regulu ir jāparedz regulās, ar kurām nosaka konkrētus ziņošanas pienākumus.

               (13)

               Komisija ir izstrādājusi informācijas sistēmu, kas ļauj elektroniski pārvaldīt dokumentus un procedūras gan tās iekšējā darba procedūrā, gan attiecībās ar iestādēm, kas iesaistītas kopējā lauksaimniecības politikā.

               (14)

               Tiek uzskatīts, ka paziņošanas pienākumus par privātu sviesta uzglabāšanu var izpildīt, izmantojot šo sistēmu atbilstoši Regulā (EK) Nr. 792/2009 un it īpaši Regulas (EK) Nr. 826/2008 35. pantā paredzētajiem noteikumiem.

               (15)

               Skaidrības labad šīs regulas spēkā esības termiņam būtu jābeidzas datumā, kurā beidzas līgumā minētais uzglabāšanas laiks.

               (16)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   1.   Ar šo regulu ir paredzēts atbalsts par sālīta un nesālīta sviesta uzglabāšanu privātās noliktavās atbilstoši Regulas (EK) Nr. 1234/2007 28. panta a) punktam attiecībā uz līgumiem, kas noslēgti no 2013. gada 1. marta.
   2.   Ja šajā regulā nav paredzēts citādi, piemēro Regulu (EK) Nr. 826/2008.
   2. pants
   Regulas (EK) Nr. 826/2008 16. panta 2. punkta c) apakšpunktā minētā daudzuma mērvienība ir “uzglabātā partija”, kura atbilst šīs regulas darbības jomā ietvertu produktu daudzumam, kas sver vismaz vienu tonnu, kam ir viendabīgs sastāvs un kvalitāte, kas ražots vienā uzņēmumā un saņemts uzglabāšanai vienā noliktavā vienā dienā.
   3. pants
   1.   Atkāpjoties no Regulas (EK) Nr. 826/2008 7. panta 3. punkta, pieteikumi attiecas tikai uz produktiem, kuri pilnībā novietoti uzglabāšanā.
   2.   Regulas (EK) Nr. 826/2008 20. panta pirmās daļas a) punktu nepiemēro.
   3.   Dalībvalstis var atcelt Regulas (EK) Nr. 826/2008 22. panta 1. punkta e) apakšpunktā paredzētās prasības par līguma numura norādīšanu, ja noliktavas vadītājs apņemas ierakstīt līguma numuru minētās regulas I pielikuma III punktā norādītajā reģistrā.
   4.   Atkāpjoties no Regulas (EK) Nr. 826/2008 36. panta 6. punkta, līgumā noteiktā uzglabāšanas laika beigās par pārbaudi atbildīgā iestāde visu izņemšanas laiku no 2013. gada augusta līdz 2014. gada februārim vismaz pusei līgumu izlases veidā pārbauda uzglabāšanā esošā sviesta svaru un identifikāciju.
   4. pants
   1.   Atbalsts par produktiem, kas minēti 1. pantā, ir:

               —

               EUR 14,88 par uzglabāšanā novietota produkta tonnu par fiksētām glabāšanas izmaksām,

               —

               EUR 0,25 par tonnu dienā par līgumā paredzēto produkta uzglabāšanu.

         2.   Novietošana līgumā paredzētajā uzglabāšanā notiek laikposmā no 2013. gada 1. marta līdz 15. augustam. Izņemt no noliktavas drīkst tikai no 2013. gada 16. augusta. Līgumā paredzētā uzglabāšana beidzas dienā pirms produkta izņemšanas no noliktavas vai vēlākais nākamā gada februāra pēdējā dienā pēc gada, kad produkts ievietots noliktavā.
   3.   Atbalstu var piešķirt tikai tad, ja līgumā paredzētais uzglabāšanas laikposms ir no 90 līdz 210 dienām.
   5. pants
   1.   Dalībvalstis paziņo Komisijai:

               a)

               vēlākais otrdien – daudzumus, par kuriem ir noslēgti līgumi iepriekšējās nedēļas laikā, kā arī produktu daudzumus, par kuriem iepriekšējās nedēļas laikā iesniegti pieteikumi līgumu noslēgšanai, kā prasīts Regulas (EK) Nr. 826/2008 35. panta 1. punkta a) apakšpunktā;

               b)

               ne vēlāk kā mēneša beigās par iepriekšējo mēnesi – informāciju par krājumiem, kā prasīts Regulas (EK) Nr. 826/2008 35. panta 1. punkta b) apakšpunktā.

         2.   Šā panta 1. punktā minētos paziņojumus sniedz saskaņā ar Regulu (EK) Nr. 792/2009.
   6. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

   Tā zaudē spēku 2014. gada 28. februārī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. februārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 223, 21.8.2008., 3. lpp.

      (3)  OV L 228, 1.9.2009., 3. lpp.


title: Komisijas Īstenošanas regula (ES) Nr. 389/2011 ( 2011. gada 19. aprīlis ) par atļauju izmantot endo-1,4-beta-ksilanāzes, subtilizīna un alfa-amilāzes fermentu preparātu kā barības piedevu dējējvistām (atļaujas turētājs Danisco Animal Nutrition )  Dokuments attiecas uz EEZ

text:
               20.4.2011

               LV

               Eiropas Savienības Oficiālais Vēstnesis

               L 104/7

         KOMISIJAS ĪSTENOŠANAS REGULA (ES) Nr. 389/2011
   (2011. gada 19. aprīlis)
   par atļauju izmantot endo-1,4-beta-ksilanāzes, subtilizīna un alfa-amilāzes fermentu preparātu kā barības piedevu dējējvistām (atļaujas turētājs Danisco Animal Nutrition)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka par piedevu izmantošanu dzīvnieku barībā jāsaņem atļauja, un noteikts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju endo-1,4-beta-ksilanāzes, kas iegūta no Trichoderma reesei ATCC PAT 5588, subtilizīna, kas iegūts no Bacillus subtilis ATCC 2107, un alfa-amilāzes, kas iegūta no Bacillus amyloliquefaciens ATCC 3978, fermentu preparāta izmantošanai. Minētajam pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (3)

               Pieteikums attiecas uz atļauju lietot endo-1,4-beta-ksilanāzes, subtilizīna un alfa-amilāzes fermentu preparātu kā barības piedevu dējējvistām, klasificējot to barības piedevu kategorijā “zootehniskās piedevas”.

               (4)

               Ar Komisijas Regulu (EK) Nr. 1087/2009 (2) endo-1,4-beta-ksilanāzes, subtilizīna un alfa-amilāzes fermentu preparātu uz desmit gadiem atļāva izmantot kā barības piedevu pīlēm, gaļas cāļiem un gaļas tītariem.

               (5)

               Eiropas Pārtikas nekaitīguma iestāde (“iestāde”) 2010. gada 7. novembra atzinumā (3) secināja, ka saskaņā ar ierosinātajiem lietošanas nosacījumiem endo-1,4-beta-ksilanāzes, subtilizīna un alfa-amilāzes fermentu preparāts nerada nelabvēlīgu ietekmi uz dzīvnieku veselību, cilvēku veselību vai vidi un ka šī piedeva var uzlabot dējējvistu olu parametrus. Iestāde uzskata, ka nav vajadzīgas īpašas prasības attiecībā uz uzraudzību pēc piedevas laišanas tirgū. Tā arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Eiropas Savienības references laboratorija barības piedevu jomā.

               (6)

               Endo-1,4-beta-ksilanāzes, subtilizīna un alfa-amilāzes fermentu preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ šo preparātu jāļauj lietot atbilstīgi šīs regulas pielikumam.

               (7)

               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā raksturoto preparātu, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 19. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 297, 13.11.2009., 4. lpp.

      (3)  EFSA Journal (2011); 9(1):1949.

      PIELIKUMS

                  Piedevas identifi-kācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktivitātes vienības/kg kompleksās barības ar 12 % mitrumu

                     Zootehnisko piedevu kategorija. Funkcionālā grupa: gremošanas veicinātāji

                  4a10

                     Danisco Animal Nutrition

                  Endo-1,4-beta-ksilanāze
                  EC 3.2.1.8
                  Subtilizīns
                  EC 3.4.21.62
                  Alfa-amilāze
                  EC 3.2.1.1

                                 Piedevas sastāvs

                              Endo-1,4-beta-ksilanāzes, kas iegūta no Trichoderma reesei (ATCC PTA 5588), alfa-amilāzes, kas iegūta no Bacillus amyloliquefaciens (ATCC 3978), un subtilizīna, kas iegūts no Bacillus subtilis (ATCC 2107), preparāts cietā veidā ar šādu minimālo aktivitāti:

                                          —

                                          endo-1,4-beta-ksilanāze 1 500 (1) U/g

                                          —

                                          subtilizīns 20 000 U (2)/g

                                          —

                                          alfa amilāze 2 000 U (3)

                                 Aktīvās vielas raksturojums

                              Endo-1,4-beta-ksilanāze, kas iegūta no Trichoderma reesei (ATCC PAT 5588), alfa-amilāze, kas iegūta no Bacillus amyloliquefaciens (ATCC 3978), un subtilizīns, kas iegūts no Bacillus subtilis (ATCC 2107)

                                 Analīzes metodes
                                  (4)

                              Aktīvās vielas noteikšana piedevā, premiksos un barībā.

                                          Endo-1,4-beta-ksilanāze: kolorimetriskā metode, kuras pamatā ir ūdenī šķīstošu krāsotu fragmentu daudzuma noteikšana, kuri rodas, endo-1,4-beta-ksinalāzei reaģējot ar arabinoksilāniem, kas saistīti ar komerciāli pieejamu azurīnu.

                                          Alfa-amilāze: kolorimetriskā metode, kuras pamatā ir ūdenī šķīstošu krāsotu fragmentu daudzuma noteikšana, kuri rodas, alfa-amilāzei reaģējot ar cietes polimēriem, kas saistīti ar komerciāli pieejamu azurīnu.

                                          Subtilizīns: kolorimetriskā metode, kuras pamatā ir ūdenī šķīstošu krāsotu fragmentu (azurīna) daudzuma noteikšana, kuri rodas, subtilizīnam reaģējot ar komerciāli pieejamām saistītām kazeīna vielām.

                  Dējējvistas

                  —

                              Endo-1,4-beta-ksilanāze
                              300 U

                              Subtilizīns
                              4 000 U

                              Alfa-amilāze
                              400 U

                  —

                              1.

                              Piedevas lietošanas noteikumos norāda uzglabāšanas temperatūru, uzglabāšanas laiku un stabilitāti pēc granulēšanas.

                              2.

                              Izmantošanai barības maisījumos ar augstu cietes un polisaharīdu saturu, kuri nav cietes polisaharīdi (galvenokārt arabinoksilāni un beta-glikāni), piemēram, kas satur vairāk nekā 40 % kukurūzas.

                              3.

                              Drošības apsvērumi: apstrādes laikā, jāizmanto elpceļu aizsarglīdzekļi, aizsargbrilles un cimdi.

                  2021. gada 10. maijs

         (1)  1 U ir fermenta daudzums, kas 50 °C temperatūrā un pie pH 5,3 vienā minūtē no piesaistīta auzu pelavu ksilāna substrāta atbrīvo 0,5 μmol reducējošā cukura (ksilozes ekvivalentos).

         (2)  1 U ir fermenta daudzums, kas vienā minūtē 40 °C temperatūrā pie pH 7,5 no kazeīna substrāta atbrīvo 1 mikromolu fenola savienojumu (tirozīna ekvivalentos).

         (3)  1 U ir fermenta daudzums, kas 37 °C temperatūrā pie pH 6,5 vienā minūtē no ūdenī nešķīstoša piesaistīta cietes polimēra substrāta atbrīvo 1 mikromolu glikozīdu savienojumu.

         (4)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: www.irmm.jrc.be/eurl-feed-additives.


title: Komisijas Īstenošanas regula (ES) Nr. 95/2013 ( 2013. gada 1. februāris ) par atļauju izmantot Pediococcus acidilactici CNCM MA 18/5M preparātu kā barības piedevu visām zivju sugām, izņemot lašu dzimtas zivis (atļaujas turētājs Lallemand SAS )  Dokuments attiecas uz EEZ

text:
               2.2.2013

               LV

               Eiropas Savienības Oficiālais Vēstnesis

               L 33/19

         KOMISIJAS ĪSTENOŠANAS REGULA (ES) Nr. 95/2013
   (2013. gada 1. februāris)
   par atļauju izmantot Pediococcus acidilactici CNCM MA 18/5M preparātu kā barības piedevu visām zivju sugām, izņemot lašu dzimtas zivis (atļaujas turētājs Lallemand SAS)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu ir iesniegts pieteikums par preparāta Pediococcus acidilactici CNCM MA 18/5M jaunu izmantojuma veidu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju jaunā veidā lietot Pediococcus acidilactici CNCM MA 18/5M preparātu kā barības piedevu visām zivju sugām un uz šīs piedevas klasificēšanu piedevu kategorijā “zootehniskās piedevas”.

               (4)

               Ar Komisijas Regulu (EK) Nr. 1200/2005 (2)
                  Pediococcus acidilactici CNCM MA 18/5M izmantošana bez laika ierobežojuma tika atļauta gaļas cāļiem, ar Komisijas Regulu (EK) Nr. 2036/2005 (3) – nobarojamām cūkām, ar Komisijas Regulu (EK) Nr. 911/2009 (4) uz desmit gadiem – lašu dzimtas zivīm un garnelēm, ar Komisijas Regulu (ES) Nr. 1120/2010 (5) – atšķirtiem sivēniem un ar Komisijas Regulu (ES) Nr. 212/2011 (6) – dējējvistām.

               (5)

               Eiropas Pārtikas nekaitīguma iestāde (“iestāde”) 2012. gada 11. septembra atzinumā (7) secināja, ka ierosinātajos lietošanas apstākļos Pediococcus acidilactici CNCM MA 18/5M lietošana var labvēlīgi ietekmēt visu zivju sugu attīstību, palielinot labi izveidotu zivju proporciju un samazinot skeleta deformācijas.

               (6)

                  Pediococcus acidilactici CNCM MA 18/5M novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 1. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 195, 27.7.2005., 6. lpp.

      (3)  OV L 328, 15.12.2005., 13. lpp.

      (4)  OV L 257, 30.9.2009., 10. lpp.

      (5)  OV L 317, 3.12.2010., 12. lpp.

      (6)  OV L 59, 4.3.2011., 1. lpp.

      (7)  EFSA Journal, 2012. gads; 10(9):2886.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktivitātes vienības/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: citas zootehniskās piedevas (labvēlīgi ietekmē augšanu)

                  4d1712

                     Lallemand SAS

                     Pediococcus acidilactici CNCM MA 18/5M

                                 Piedevas sastāvs

                                 Pediococcus acidilactici CNCM MA 18/5M preparāts, kas satur ne vairāk kā 1 × 1010 KVV/g piedevas

                                 Aktīvās vielas raksturojums

                                 Pediococcus acidilactici CNCM MA 18/5M dzīvotspējīgas šūnas

                                 Analīzes metodes
                                  (1)

                                          Skaitīšanas metode: Petri trauciņa un uztriepuma metode, kurā izmanto MRS agaru (EN 15786:2009)

                                          Identifikācija: pulsa lauka gela elektroforēzes (PLGE) metode

                  Visas zivju sugas, izņemot lašu dzimtas zivis

                  —

                  1 × 109

                  —

                              1.

                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.

                              2.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 22. februāris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.